Videolina

**Videolina** est una emittente televisiva chi operat in Sardigna. 

## Istòria
*Nata quando era difficile nascere...* Custu fuerat unu de sos primu slogan de sa primu emittente televisiva privada de Sardinna: Videolina.

S'emittente regionale est istada fundada dae Nicola Grauso e Michele Rossetti su 4 de capidanni de su 1975, in d’unu appartamentu de vico Duomo in Casteddu, juve circa tres meses colados, su 16 de lampadas de su 1975, chin d'unu trasmetidore militare e una antenna minore, naschiat sa prima emittente radio libera de Sardinna: Radiolina. Sos duos, a pustis de sas intimatzione dae parte de sa Escopost (sa Politzia Postale), giai in su periodu chi ant fundadu sa primu radio libera de Sardinna, detzint su sartu mannu a sa televisione.

Sas duas emittentes fruttaiant a sos imprenditores una cunsistente torrada economica derivante dae sa raccolta pubblitzidaria. Custu l’at a consentire de incrementare sa positzione sua in s’'editoria sarda, comporande in su 1985 L'Unione Sarda, su printzipale quotidianu de Casteddu, leande in afittu, un'istanza  chi fuerat de fiancu a sos istùdios de sa radio issoro, smantellande gai su traballu de sa mere 'e domo, sa signora Giovannina, chi fuerat ormai coinvolta dae s'onda montante de sa radio libera a primu e, de sa TV a pustis. 

In custa istantzia fuerant montadas sas istrumentatziones pro sa nova televisione sarda: su primu trasmetitdore Tv, su primu videoregistradore, una telecamera minoredda e una pariga de film registrados dae una de sas primas televisiones liberas de Livorno. S’emittente, initzialmente trasmittiat in biancu e nieddu, pro carchi ora a sa die. Carchi mese pius innanti, cumentzat a trasmittere a colores, fachende affidamentu a su sistema de colore PAL.

S’emittente si trasferit dae sa sea de vico Duomo in cussa de via Martini, e, pius a tardu, in sa sea de viale Marconi, juve est istada dae su 1979, fintzas a su 12 de nadale de su 2011. S'emittente hat fattu parte de sa syndication Junior TV fintzas a sa serrada sua.

In su 2004, finit sa gestione de Nicola Grauso, pustis de sas vicendas ligadas a  su sequestru de Silvia Melis chi in meritu declarat: "*Sas aziendas meas fint cummissaridas puru non teninde unu decretu ingiuntivu e d’unu sequestru. Sa semplice atzione de cummissariamentu e s'intentzione de sa Mazistradura de mi cherer bortare ziornale, radio e tv, fint sufficientes a destabilizzare sas aziendas e a mi faghet perdere su sustegnu fisiologicu dae parte de su sistema finantziariu. Deviat bendere pro 120 miliardos tottu su gruppu a Sergio Zuncheddu*".

Sa propriedade de Videolina e Radiolina est passada a Sergio Zuncheddu, giai in possessu de Tele Costa Smeralda e L'Unione sarda.

### Videolina oe
Videolina est s'emittente regionale pius abbaidada in Sardinna, e una de sas pius abbaidadas in Italia.. Dopu sa scumparsa dae s'etere de sa syndication Junior Tv, Videolina in su 2004 si affiliai chin sa syndication K-2 appena naschida (in su 2000, sa syndication fuera cramada Fox Kids). Dae sos istudios de Viale Marconi in Castesddu sunt trasmissas 3500 oras de produtziones s'annu. Sa copertura de sa Sardinna est assicurada dae una rete de 48 ripetidores. Direttore de sa redatzione ziornalistica est Eanuele Dessì.

Dae su 12 de nadale de su 2011 Videolina trasmittit dae sos istudios de Pratza Unione Sarda, a s'internu de su cumplessu polifuntzionale Santa Gilla chin sa modalidade de visualizzatzione de su schermu, in panoramica (fintzas cramada 16:9). In sa mattessi die, Videolina cambiat su logo, bortande sa V manna e fedada, chin su numene de s'emittente, tzircundande sas literas, intras de quadrados, . Partit fintzas su telediariu novu de s'emittente, in intra de unu istudiu aveneristicu.

### Dizitale Terrestre
In su 2004 Videolina hat cumentzadu a trasmittere in dizitale terrestre, chin 5 canales televisivos ed unu radiufonicu. Su multiplex dizitale terrestre de Videolina est formadu dae sos canales chi sghint:

* Videolina: Canale printzipale de s'omonimu multiplex. Su pius abbaidadu in Sardinna;

* Videolina 2: Canale dedicadu a sas novas de Videolina, juve sunt replicadas sas diversas editziones de su teleziornale. A s’atzensione sua, in pius de s'omonimu teleziornale de s'emittente, beniat trasmittusi puru unu teleziornale de sa testada ziornalistica ANSA, su mantzanu, su sero e su notte;

* Videolina 3: Canale dedicadu a sas trasmissiones de sa neonada Videolina Sport - su canale trasmittit in 16:9 (attualmente su canale novu trasmittit in formadu 4:3 letterbox)

* Videolina 4: Canale dedicadu a sas televenditas;

* Videolina 5: Canale dedicadu a sas trasmissiones de Super Tennis, canale sportivu dedicadu esclusivamente a sos avvenimentos chi riguardant su tennis

* Videolina Mosaico: Canale interattivu, juve si podet visitare sa panuramica de sa programmatzione de su multiplex. Su canale est attualmente ancora in attividade, subinde unu cambiu de denominatzione: su novu numene visualitzadu a s'internu de su multiplex est PROGRAM 3, juve trasmittit unu monoscopiu a bandas de colore

* Radiolina: Sa prima radio libera de sa Sardinna

### Videolina Sat
Dae su 2000, Videolina trasmettit sos programmas suos fintzas in su satellite Hotbird escludinde sa programmatzione de saa syndication K-2. Sa versione satellitare de Videolina bennit trasmittida a s'internu de su multiplex Super TV.

Dae su 30 de capidanni de su 2010, s'emittente est trasmmittida in su satellite sia gratuitamente che a s'internu de s'offerta Sky Italia, teninde duncas 2 signales; sa situatzione est istada tale fintzas a su 12 de sant’andria de su stessu annu, cando su signale doppione pro Sky est istadu disattivadu e su segnale originale codificadu in VideoGuard, rendinde de ga Videolina atzessibile via satellite solu a sos possessores de unu abbonamentu chi cumprendat a su nessi su sottopacchetto News.

Su canale est visibile in su satellite in chiaru dae sas 23 a sa 01'00 e dae 15 a sas 18

Dae su 1 der Làmpadas de su 2013, Videolina non si podet piùs arritzire chin decoder satellitare de Sky, ma solu via etere e in streaming, n intro de su giassu uffitziale de s'emittente. Sa detzisione de parte de s'emittente s'hat a podet ligare, comente fit sutzediu in precedenza pro sa concorrente Sardegna Uno, a sos costos troppu artos pro sa ritrasmissione de su signale in su satellite. Sos utentes, giài dae su mese 'e Maju de su 2013, beniant avvisados in su canale Sky de s'emittente, chin unu rullu, chi mandaiat l'avvisu de istudu definitivu de su signale, chin sas informatziones pro continuare a sighire s'emittente.

### Videolina Sport

Su 1º de Sant’Aine de su 2010 naschit unu canale novu: Videolina Sport, dedicadu a sos avvenmentos sotivos isulanos, direttu dae su ziornalista sportivu de su TG Videolina, Vittorio Sanna. In su canale novu, si trasmittint partds de calcio de sas iscuadras sardas chi jocana in sos campionados minores, sos incontros in replica de su Dinamo Sassari e ateros avvenimentos.

## Programmas in onda
Attualmente s'emittente produtzit 3500 oras de produtziones sua e 14 editziones ziornalieras de su telediariu sempre in diretta prodottas dae 5 redatziones printzipales in tottu s'isula completant su palinsestu. Sos printzipales programmas de s'emittente sunt:

* Videolina Mattina: Programma in onda dae su lunis a su chenbura dae sas 8:20, basadu dae su stile de Unomattina e Mattino Cinque.

* Sardegna Canta: Programma dedicadu a su folklore isulanu cundottu dae Ambra Pintore

* Le feste: Programma dedicadu a sas festas e a sas traditziones de sa Sardinna

* La porta sull'infinito: cundottu dae su ziornalista Giacomo Serrali

* Monitor - I dibattiti di Videolina: Programma juve si faeddat in s'istudiu de sos fattos recentes de attualidade

* Sardegna Verde: De Emanuele Dessì in collaboratzione chin sa Coldiretti a direttu cuntattu chin sos produttores, in su coro de sas traditziones enogastronomicas de sa Sardinna.

* Oggi al mercato: Una panoramica in su mundu de s'alimentatzione in Sardinna. Benint lleeadas intervistas a sos clientes e a sos cummertziantes, iscurtande sos pareres de dottores e ristoradores pro tener carchi consitzu in pius de sos alimentos. Cumpletant su tottu sas curiosidades e sa ricetta de sa die.

* Itinerari nuoresi: Unu biazu in sa traditzione populare, su territoriu, sas testimoniantzas suas archeologicas, sos monumentos e sas festas religiosas.

* Sportclub sugli spalti: Programma chi si collegat in su mentras de sas partidas de sas majores formatziones calcisticas sardas

* Sportclub: Programma, juve si faeddat de sa die calcistica e nun solu appena colada.

* Vent'anni fa: Programma, de apprufondimentu ziornalisticu, cundottu dae Giacomo Serreli, juve bennint ripropostos fntzas sos servitzios de s'ex TGS, su Telegiornale Sardo prudottu dae Videolina primu de su cambiu de denominazione subidu in su mese de Ennarzu de su 2000

* In Progress: Rubrica de apprufondimentu dedicada a sa cultura de su territoriu, s’identidade e s’anima de saa Sardinna. Curada e cundotta dae Antonella Di Luzio

* Bagaglio a mano: Programma dedicadu a sa scuperta de sos logos pius suggestivos de s'Isula, in paris a persones de fama de sa Sardinna, cundottu dae Serena De Montis

* Di Che Danza 6?: Programma dedicadu a sas iscolas de danza isolanas

* Videolina Sport: Rubrica sportiva, curada dae sa redatzione de su TG de Videolina, cundotta dae Stefano Fioretti

## Datos Auditel
Sas ultimas stimas de s’abbaidu televisivu de s’emittente sarda, condotta dae s’Auditel in su 2005, narat chi s’emittente est sighida dae 559.000 telespettadores, in Sardinna, cuntinente e in s'esteru.

## Referèntzias


## Aganzos 'e fora
* Giassu Uffitziale
*  Monoscopiu